Icelandair

Selskapet opererer også flygninger i Norge, med ruter fra Bergen og Oslo til Keflavik internasjonale lufthavn utenfor Reykjavík.

 Historie 
Icelandairs røtter kan dateres tilbake til 1937, da selskapet Flugfélag Aukureyrar ble etablert. Det nye selskapet startet operasjoner året etter med et lite enmotors fly. I 1940 flyttet selskapet sine hovedkontor fra Akureyri til Reykjavík, og skiftet samtidig navn til Flugfélag Íslands. Samtidig ble det etablert nok et islandsk flyselskap, Loftleiðir.

Driften av de to islandske flyselskapene gikk som normalt gjennom andre verdenskrig. Ved krigens slutt åpnet muligheten seg for å etablere direkteruter fra Island til det europeiske kontinentet, og Flugfélag Íslands benyttet seg av dette ved å åpne ruter til Skottland og Danmark. 

På 50-tallet åpnet Loftleiðir en rute fra Island til Nord-Amerika. Ordningen var den gangen slik at det var IATA som fastsatte billettprisene på transatlantiske ruter. Loftleiðir var ikke medlem av IATA, og kunne derfor tilby langt billigere billetter enn de øvrige nettverksselskapene. Dette førte til at det ble veldig populært blant reisende å legge reisen over Island på vei til USA. Og omvendt. 

De to konkurrerende flyselskapene fusjonerte i 1973, og dannet det nye flyselskapet Flugleiðir. Flugleiðirs utenriksoperasjoner økte utover 70-tallet, og selskapet lanserte da en noe mer internasjonal profil, og opererte under navnet Icelandair i Europa. Gradvis skulle det engelske navnet ta over for det islandske.

 Flåte 
Icelandairs flåte består av følgende fly: (Februar 2011)Icelandair Fleet Februar 2011
FlytypeAntallBestillingerOpsjonerNotaterBoeing 757-200 2500Boeing 757-300 100Boeing 787 025Boeing 767-300ER 100Douglas C-47 Skytrain (DC-3)100Brukes ikke i rutetraffikBoeing 737 Max900

Destinasjoner
Icelandair har et utstrakt rutenettverk i Europa og Nord-Amerika. Selskapet satser sterkt på å transportere europeiske reisende via Island til USA og omvendt.
Referanser

Eksterne lenker

 Photos of Icelandair aircraft
 Icelandair Norge
 informasjonsside om flyselskapet Icelandair på norsk 

Kategori:Islandske flyselskaper
Kategori:Flyselskaper etablert i 1937